b'\n_START_ARTICLE_\nAnton Leban\n_START_SECTION_\n\xc5\xbdivljenjepis\n_START_PARAGRAPH_\nAnton Leban brat A.A. Lebana in J. Lebana je ljudsko \xc5\xa1olo dokon\xc4\x8dal v Kanalu, 4 razrede realke in u\xc4\x8ditelji\xc5\xa1\xc4\x8de v Gorici, kjer je nato nadome\xc5\xa1\xc4\x8dal obolelega o\xc4\x8deta na gori\xc5\xa1ki ljudski \xc5\xa1oli, bil kasneje u\xc4\x8ditelj v Medani, Mozirju, Ribnici na Pohorju, a se je zaradi nenehnih bojev z nem\xc5\xa1kutarji vrnil na Primorsko v Se\xc5\xbeano, od koder je nato od\xc5\xa1el za nadu\xc4\x8ditelja v Komen, kjer je ostal nad 30 let. Med vojno se je kot upokojenec preselil v Sti\xc4\x8dno.\n_START_SECTION_\nDelo\n_START_PARAGRAPH_\nLeban je pod psevdonimom Mozirski objavljal s \xc4\x8drtice v Vrtcu (od 1876) in drugih \xc4\x8dasopish (So\xc4\x8da, Zvon\xc4\x8dk). Pisal pa je tudi pedago\xc5\xa1ke \xc4\x8dlanke med drugimi: Vpliv naravoslovja na omiko in blagostanje narodov (1875); Telovadba; O kazalnem pouku (1876); U\xc4\x8ditelj \xe2\x80\x93 odgojitelj; Kako bi se dalo ljudstvo za \xc5\xa1olo pridobiti. Od 1881\xe2\x80\x931898 je objavljal v komenskih \xc5\xa1olskih poro\xc4\x8dilih \xc4\x8dlanke, namenjene star\xc5\xa1em, otrokom in \xc5\xa1oli ter bil od 1881 prvi predsednik u\xc4\x8diteljskemu dru\xc5\xa1tvu za se\xc5\xbeansko-komenski okrajaju.'